# Arbejdsmiljøorganisation ved Science and Technologys administrationscenter

*Figur 1. Arbejdsmiljøorganisationen ved Science and Technologys administrationscenter opbygges af fem arbejdsmiljøgrupper fordelt efter geografi og arbejdsområder. Organisationen understøttes af staben ved administrationscenteret.*

Administrationscenteret har knap 400 medarbejdere. Arbejdsmiljøorganisationen ved administrationscenteret ved Science and Technology opbygges af fem arbejdsmiljøgrupper og et arbejdsmiljøudvalg (Figur 1). De fem arbejdsmiljøgrupper skal tage hensyn til de forskellig arbejdsområder og den geografiske placering af medarbejderne ved Science and Technologys administrationscenter. På basis af arbejdsmiljøgrupperne etableres et fælles arbejdsmiljøudvalg, med administrationschefen som formand.

I det følgende beskrives de fem arbejdsmiljøgrupper og udvalgets sammensætning.

## Administrationscenter Roskilde

I Roskilde etableres en arbejdsmiljøgruppe, som repræsenterer alle ansatte ved administrationscenteret i Roskilde. Arbejdsmiljøgruppen består af to medlemmer - en medarbejderrepræsentant og en lederrepræsentant. Lederrepræsentanten udpeges af administrationschefen og der vil i udpegningen blive taget hensyn til arbejdsområder og geografi, således at arbejdsmiljøgruppen fagligt dækker arbejdsområderne (kontor, kantine, rengøring, bygningsdrift, it) ved centeret så bredt som muligt.

## Administrationscenter ved Foulum/Årslev/Flakkebjerg

Medarbejdere ved administrationscenteret placeret i Foulum, Årslev og Flakkebjerg organiseres under en arbejdsmiljøgruppe. Arbejdsmiljøgruppen består af tre medlemmer - to medarbejderrepræsentanter valgt blandt alle medarbejdere ved administrationscenteret og en lederrepræsentant. Det opfordres til at medarbejderne i deres valg af arbejdsmiljørepræsentanter tager hensyn til geografi og faglige områder. Lederrepræsentanten udpeges af administrationschefen og der vil i udpegningen blive taget hensyn til faglighed, således at arbejdsmiljøgruppen fagligt dækker arbejdsområderne (kontor, bygningsdrift, rengøring, it) så bredt som muligt.

## Administrationscenter i Aarhus

Medarbejdere ved Administrationscenteret ved Science and Technology placeret i Silkeborg, Rønde og Aarhus organiseres i tre arbejdsmiljøgrupper.

Medarbejdere ved STBYG 1 og 2 (Universitetsparken) organiseres under en arbejdsmiljøgruppe bestående af to medlemmer – en medarbejderrepræsentant valgt blandt alle medarbejderne og en lederrepræsentant udpeget af administrationschefen. I udpegningen vil der blive taget hensyn til faglighed, således at arbejdsmiljøgruppen fagligt dækker arbejdsområderne (bygningsdrift, rengøring, kontor) så bredt som muligt. I gruppen indgår STBYGs administration og tekniske enhed.

Medarbejdere ved STBYG 3 og 6 (It-byen og NAVITAS) organiseres under en arbejdsmiljøgruppe bestående af to medlemmer. En medarbejderrepræsentant valgt blandt alle medarbejderne og en lederrepræsentant udpeget af administrationschefen. I udpegningen vil der blive taget hensyn til faglighed, således at arbejdsmiljøgruppen fagligt dækker arbejdsområderne (bygningsdrift, rengøring).

De øvrige medarbejdere i Aarhus, Silkeborg og Rønde er overvejende beskæftiget med kontorarbejde og IT. Disse medarbejdere organiseres under en arbejdsmiljøgruppe bestående af tre medarbejdere. To medarbejderrepræsentanter valgt blandt medarbejdere ved administrationscenteret og en lederrepræsentant. Det opfordres til at medarbejderne i deres valg af arbejdsmiljørepræsentanter tager hensyn til geografi og faglige områder. Lederrepræsentanten udpeges af administrationschefen og der er i udpegningen taget hensyn til faglighed, således at arbejdsmiljøgruppen fagligt dækker arbejdsområderne (kontor, it) så bredt som muligt.

## Arbejdsmiljøudvalg

Det lokale arbejdsmiljøudvalg består af en formand (administrationschefen), tre arbejdsmiljørepræsentanter og to arbejdslederrepræsentanter. Medarbejderrepræsentanterne vælges blandt og af medlemmer af arbejdsmiljøgrupperne, ligesom deres suppleanter. Det opfordres til, at medarbejderne i valget så vidt muligt tager hensyn til geografi og arbejdsområder. Administrationschefen udpeger ledelsesrepræsentan­terne og deres suppleanter, og der er i udpegningen taget hensyn til geografi og fagligheder.